CELEX: 31994D0086
Language: ro
Date: 1994-02-16 00:00:00
Title: Decizia Comisiei din 16 februarie 1994 de stabilire a unei liste provizorii a țărilor terțe din care statele membre autorizează importul de carne de vânat sălbatic

03/Volumul 14
            
            
               RO
            
            
               Jurnalul Ofícial al Uniunii Europene
            
            
               200
            
         31994D0086
   
               L 044/33
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 16 februarie 1994
   de stabilire a unei liste provizorii a țărilor terțe din care statele membre autorizează importul de carne de vânat sălbatic
   (94/86/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/45/CEE a Consiliului din 16 iunie 1992 privind problemele de sănătate publică și de sănătate animală referitoare la sacrificarea vânatului sălbatic și la punerea în vânzare a cărnii de vânat sălbatic (1), astfel cum a fost modificată ultima dată prin Directiva 92/116/CEE (2), în special articolul 16 alineatele (2) și (3),
   întrucât importul de carne de vânat sălbatic trebuie să provină din țări terțe sau regiuni din țări terțe care sunt în măsură să furnizeze statelor membre și Comisiei garanții echivalente cu condițiile stabilite pentru introducerea pe piața comunitară;
   întrucât, pentru a facilita trecerea la noul sistem de control, este necesar să se stabilească liste provizorii de țări terțe sau regiuni ale țărilor terțe respective, din care este autorizat importul de carne de vânat sălbatic cu pene sau de alt vânat sălbatic;
   întrucât este necesar să se distingă importurile autorizate de carne proaspătă de ongulate sălbatice din țările terțe care figurează pe lista din prima parte a anexei din Decizia 79/542/CEE a Consiliului (3), astfel cum a fost modificată ultima dată prin Decizia 93/507/CEE a Comisiei (4);
   întrucât, în vederea adaptării noului regim care decurge din adoptarea acestor liste, este necesară acordarea unui termen de punere în aplicare;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   Statele membre autorizează importul de carne de vânat sălbatic cu pene din țările terțe care figurează pe lista din partea I a anexei.
   Statele membre autorizează importurile de carne de vânat sălbatic diferit de vânatul sălbatic cu pene din țările terțe care figurează pe lista din partea II a anexei.
   Articolul 2
   Prezenta decizie se aplică de la 1 iulie 1994.
   Articolul 3
   Prezenta decizie se adresează statelor membre.
   
      Adoptată la Bruxelles, 16 februarie 1994.
      
         
            Pentru Comisiei
         
         René STEICHEN
         
         
            Membru al Comisiei
         
      
   
   
      (1)  JO L 268, 14.9.1992, p. 35.
   
      (2)  JO L 62, 15.3.1993, p. 1.
   
      (3)  JO L 146, 14.6.1979, p. 15.
   
      (4)  JO L 237, 22.9.1993, p. 36.
   ANEXĂ
   Listele de mai jos sunt liste de principiu, importul trebuind să respecte condițiile de sănătate animală și publică adecvate.
   PARTEA I
   Lista țărilor terțe din care statele membre autorizează importul de carne de vânat sălbatic cu pene:
   
               —
            
            
               Țările terțe din care statul membru autorizează importul de carne proaspătă de pasăre care figurează în Decizia 94/85/CEE (1), cu excepția țărilor terțe care pot să exporte carnea proaspătă de pasăre spre Comunitate prin derogare de la articolul 4 alineatul (3) și (4) din Decizia Comisiei (2) 93/342/CEE.
            
         
               —
            
            
               Groenlanda
            
         PARTEA II
   Lista țărilor terțe din care statele membre autorizează importul de carne proaspătă de vânat sălbatic diferit de vânatul sălbatic cu pene:
   
               A.
            
            
               
                  Pentru carnea de biongulate și de solipede sălbatice:
               
               Țările terțe care figurează în coloanele adecvate, pentru carnea proaspătă de biongulate sălbatice și animale sălbatice din specia ecvină, din partea I a anexei la Decizia 79/542/CEE a Consiliului, ținând cont de restricțiile stabilite în coloana de observații speciale pentru carne proaspătă.
            
         
               B.
            
            
               
                  Pentru carnea de vânat sălbatic diferită de cea menționată mai sus în Partea I și în Partea II punctul A:
               
               Toate țările terțe care figurează pe lista din partea I a anexei din Decizia 79/542/CEE a Consiliului.
            
         
      (1)  JO L 44, 17.2.1994, p. 31.
   
      (2)  JO L 137, 8.6.1993, p. 24.